नए साल में हवाई सफर हुआ और महंगा  
दिल्ली और हैदराबाद से हवाई सफर करने वाले मुसाफिरों को एयरपोर्ट विकास शुल्क के तौर पर 15 जनवरी से कम से कम 250 रुपये वसूले जाएंगे।
नए साल में हवाई सफर के लिए यात्रियों को अब और ज्यादा जेब ढीली करनी होगी। राजधानी दिल्ली और हैदराबाद से हवाई सफर करने वाले मुसाफिरों को एयरपोर्ट विकास शुल्क के तौर पर 15 जनवरी से कम से कम 250 रुपये वसूले जाएंगे। इसके लिए नागरिक उड्डयन मंत्रालय ने हरी झंडी दे दी है।

	दरअसल, दिल्ली और हैदराबाद एयरपोर्ट को चलाने वाली निजी कंपनी जीएमआर को एयरलाइन कंपनियों के लिए लैंडिंग और पार्किंग का भाड़ा बढ़ाने की इजाजत मिली है। आर्थिक संकट से जूझ रही एयरलाइन कंपनियों ने पहले ही ये संकेत दे रखा है कि वह इस बढ़ोतरी का बोझ यात्रियों पर डालेंगी।